Ķeguma novada sēņošanas sacensības

Nolikums

## 1. Vispārīgs apraksts

Sēņošanā sacensību mērķis:

* popularizēt un attīstīt latviešu nacionālo tradīciju-sēņošanu;
* sagādāt prieku aktīviem cilvēkiem;
* popularizēt sēņošanu, kā vienu no meža resursu izmantošanas veidiem;
* attīstīt sēņošanu kā sporta veidu;

**Vieta un laiks:**

Sacensības notiek 2012. gada 15. septembrī Ķeguma novadā aiz Tomes pie Ratu kalna (skatīt karti, sekot uzstādītām norādēm).

**Reģistrācija** - no plkst. 9:30 līdz plkst.10:15

**Kopējais starts** - 10:30

Komandu uzdevums ir savākt pēc iespējas vairāk sēnes (pēc to kopējā svara). Sēņošana jāveic pārvietojoties ar kājām, sacensību organizētāju norādītajā apvidū. Dalībniekiem jāorientējas apvidū pēc sacensību rīkotāju izsniegtām kartēm, pārvarot dabiskos un mākslīgos šķēršļus.

**Sacensību rīkotāji:** Ķeguma novada domes kultūras nodaļa **(**D. Māliņam.t.: 22010300; Sarmīte Pugača m.t.:27843230**)**

## 2. Sacensību dalībnieki un komandas

Sacensības noris starp komandām. Katra komanda sastāv maksimums no četriem dalībniekiem. Var būt mazāk nekā četri cilvēki komandā, bet ne vairāk. Viens no komandas dalībniekiem ir tās kapteinis.

Sacensībās tiek vērtēts individuālais un komandas veikums.

Sacensības notiek pēc **godīgas spēles** principiem. Sacensību dalībniekiem nav atļauts veikt iepriekšēju sēņu ievākšanu, izmantot citus sēņu lasīšanas palīgus un palīglīdzekļus. Sēņu lasīšanā atļauts izmantot nazi sēņu nogriešanai un grozu vai spaini sēņu uzglabāšanai.

Piedaloties sacensībās dalībnieks pats uzņemas atbildību par savu veselības stāvokli. Dalībnieki apņemas necelt pretenzijas pret organizatoriem saistībā ar sacensībās gūtajām traumām, kuru iemesls var būt pašu dalībnieku nevērība, apstākļu nenovērtēšana, pārslodze vai citu dalībnieku vaina.

## 3. Sacensību gaita

### 3.1. Reģistrācija

Komandas reģistrējas sacensību norises vietā. Reģistrācija līdz plkst. 10:15.

Reģistrējoties komanda iesniedz komandas dalībnieku sarakstu un saņem Komandas reģistrācijas numuru. Numurs tiks izmantots savāktās sēņu ražas identificēšanai. Pēc reģistrācijas komandas sastāvu nedrīkst mainīt.

### 3.2. Starts

Sacensību starts ir kopējs visām komandām 2015. gada 15. septembrī plkst. 10:30.

Komanda ierodas starta zonā, pēc pieprasījuma uzrāda komandas numuru, uzrāda tukšus sēņu lasīšanas konteinerus.

Komanda dodas uz starta vietu, kur 5 minūtes pirms starta saņem kartes (skatīt paraugu).

Starta brīdī sacensību galvenais tiesnesis paziņo sēņu sugu vai vairākas sugas, kuru augļķermeņu kopējā masa tiks vērtēta. Tiek vērtētas sēnes bez tārpiem.

Pēc starta signāla, komanda dodas distancē, vadoties pēc kartē dotās informācijas. Nokavējušās komandas var doties distancē līdz plkst. 11:00, bet to distances laiks tiek skaitīts no oficiālā starta brīža.

### 3.3. Darbība distancē

Sēņošanas kontrollaiks tiek dots 1,5 stundas. Šajā laikā, pēc starta brīža, komanda pēc kartes izvērtē iespējamos sēņu atrašanās rajonus un sāk sēņot. Komandas dalībnieki var sēņot šķirti, bet sacensību finišā jāierodas kopā. Komandas pārstāvji pārvietojas ar kājām. Jebkura cita palīdzība no malas (sēņošana, sēņu papildināšana, transportēšana, u.c.) ir aizliegta.

Finišā jāierodas visiem komandas dalībniekiem. Komandas laiks tiek fiksēts, pēdējam komandas dalībniekam ierodoties finišā. Pēc finiša komanda nodod numuru un identificētus sēņu lomus.

Viena vai vairāku komandas dalībnieku izstāšanās gadījumā komanda drīkst turpināt sacensības, piedaloties nepilnā sastāvā (ne mazāk par diviem dalībniekiem) ārpus konkurences un nepretendējot uz vietu kopvērtējumā.

Ja komanda finišē pēc plkst. 12:00, par katru nokavēto minūti tiek atrēķināti 100g no kopējās ievāktās sēņu ražas. Ja komanda finišu sasniedz ātrāk par plkst. 12:00, soda svara samazinājums netiek noteikts.

Komanda izstāšanās gadījumā dodas patstāvīgi uz sacensību centru, ja paši nespēj to sasniegt, lūdz organizatoru palīdzību. Šajā gadījumā tai pa obligātā inventārā esošo telefonu jāzvana uz norādīto evakuācijas tālruņa numuru un jāprecizē atrašanās vieta.

### 3.4. Rezultātu noteikšana un apbalvošana

Komandas rezultātu aprēķina, nosverot savākto sēņu ražu individuāli katram dalībniekam. Komandas ražas svars tiek aprēķināts summējot komandas dalībnieku ievākumu. Svēršanas brīdī tiesnesis pārbauda sēņu kvalitāti (vērtētas tiek sēnes bez tārpiem un mehāniskiem piemaisījumiem). Svēršanas brīdī tiek atņemts sēņu svars par pārtērēto kontrollaiku.

Apbalvotas tiek pirmās 3 komandas, kuras savākušas vislielāko vērtējamo sēņu ražu (svaru). Tiek apbalvota komanda ar visinteresantāko komandas noformējumu. Tiek apbalvots **viens** individuālais sēņotājs, kurš savācis lielāko sēņu ražu. Tiek apbalvota komanda ar visinteresantāko komandas noformējumu.

Individuālās balvas tiks pasniegtas šādās nominācijās:

* Par kopējo komandas svaru
* Par individuālo svaru
* Par lielāko vai interesantāko sēni
* Par jaunāko sēņotāju
* Par atraktīvāko un interesantāk noformēto komandu.

Pēc visu dalībnieku sēņu ražas nosvēršanas, sēņotājs saņem savas salasītās sēnes atpakaļ!

**Pasākuma noslēgums - pie īpašas mežā pagatavotas zupas!**